大至尊報爭遮打盃 力阻將王3連霸
2024年05月13日 15:37
東網電視
更多新聞短片
「大至尊」最近亦由潘頓親自快跳。
早排馬會公布咗今個月26號於沙田馬場舉行嘅季內最後一場G1，途程2400米一級賽遮打盃嘅海外報名馬匹名單，依家預計高多芬名下嘅「桀驁之戀」會來港遠征。咁香港又有咩馬報呢場一級賽呢？馬會啱啱公布咗呢場G1嘅報名馬匹名單，初步有8駒參戰，當中包括兩屆盟主「將王」，而在皇太后紀念盃包Q嘅一對東廐馬「當年情」、「錶之五知」亦有報名。
另外，方嘉柏則有「多巴先生」、「直線力山」參戰，而沈集成亦有「智取神駒」報咗呢場賽事，羅富全則讓評85分嘅「難以置信」報遮打盃。至於應屆打吡冠軍「大至尊」雖然於女皇盃無功而還，但葉楚航都幫後駒報咗遮打盃，睇吓阻唔阻到「將王」3連霸。